text: Полицаи увиват мъж в тоалетна хартия | webcafe.bg
  07.09.2015, 10:21 (обновена 07.09.2015, 10:40)
  МВР ще прави проверка за поредния случай на насилие от страна на техни служители
  Ново видео с полицейско насилие и гавра бе показано в ефира - служители на МВР блъскат и ритат, включително по лицето, мъж в безпомощно състояние, седнал на земята и неоказващ никаква съпротива. Кадрите излъчи Нова телевизия, с уточнението, че са изпратени от техен зрител.
  Видеото е заснето на 6 септември, около 4.30 сутринта, в района на Трето РПУ в София. Авторът твърди, че полицейската гавра е продължила над десет минути, преди мъжът да бъде откаран с патрулката.
  Кадрите показват как полицаите унижават мъжа - те го увиват с тоалетна хартия и го снимат, закачат го на тел, а накрая го карат да стане и да влезе сам в патрулката. Засега отговорът на МВР е, че ще има проверка - и евентуално наказани служители.
  Oще: гавра на полицаи мвр полицейско насилие полиция трето рпу софия
  2 Никой | 07.09.201519:42
  "/според Дарик/ въпросният мъж е рецидивист, току що изхвърлил чанта с инструменти за разбиване на коли, без документи за самоличност, отказващ да се легитимира и обиждащ полицаите."
  Г-н Петов, а каква Ви е гаранцията, че следващата неделя сутрин Вие няма да сте човек без документи за самоличност (взети от патрул на РУ на СДВР), отказвайки да се легитимирате (според патрула) и обиждайки ги (потвърдено със свидетелски показания на полицейски служители).
  1 Petio Petkov.1566428002 | 07.09.201518:41
  Не ги оправдава, разбира се, но .... /според Дарик/ въпросният мъж е рецидивист, току що изхвърлил чанта с инструменти за разбиване на коли, без документи за самоличност, отказващ да се легитимира и обиждащ полицаите.